CELEX: C2006/060/05
Language: el
Date: 2006-03-11 00:00:00
Title: Απόφαση του Δικαστηρίου (πρώτο τμήμα), της  12ης Ιανουαρίου 2006 , στην υπόθεση C-494/03 (αίτηση του Hoge Raad der Nederlanden για την έκδοση προδικαστικής αποφάσεως): Senior Engineering Investments BV κατά Staatssecretaris van Financiën (Οδηγία 69/335/ΕΚ — Έμμεσοι φόροι επιβαλλόμενοι επί των συγκεντρώσεων κεφαλαίων — Εθνικό σύστημα που επιβάλλει σε κεφαλαιουχική εταιρία (θυγατρική) φόρο εισφοράς για εισφορά που κατέβαλε η μητρική εταιρία (μητρική εταιρία) σε θυγατρική της θυγατρικής (υποθυγατρική) — Φόρος εισφοράς — Αύξηση του εταιρικού κεφαλαίου — Καταβολή  υπέρ το άρτιο  — Αύξηση της εταιρικής περιουσίας — Αύξηση της αξίας των εταιρικών μεριδίων — Παροχή πραγματοποιηθείσα από εταίρο — Καταβολή από τον εταίρο του εταίρου — Καταβολή προς θυγατρική —  Ο πράγματι επωφελούμενος  — Επιβολή φόρου εισφοράς άπαξ μόνον (εντός της Κοινότητας) — Άρθρο 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) — Ελευθερία εγκαταστάσεως — Εθνική πρακτική με την οποία απαλλάσσεται από τον φόρο κεφαλαιουχική εταιρία (θυγατρική) μόνον αν η θυγατρική της εταιρίας αυτής (υποθυγατρική) είναι επίσης εγκατεστημένη στο ίδιο κράτος μέλος)

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/3
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πρώτο τμήμα)
   της 12ης Ιανουαρίου 2006
   στην υπόθεση C-494/03 (αίτηση του Hoge Raad der Nederlanden για την έκδοση προδικαστικής αποφάσεως): Senior Engineering Investments BV κατά Staatssecretaris van Financiën (1)
   
   (Οδηγία 69/335/ΕΚ - Έμμεσοι φόροι επιβαλλόμενοι επί των συγκεντρώσεων κεφαλαίων - Εθνικό σύστημα που επιβάλλει σε κεφαλαιουχική εταιρία (θυγατρική) φόρο εισφοράς για εισφορά που κατέβαλε η μητρική εταιρία (μητρική εταιρία) σε θυγατρική της θυγατρικής (υποθυγατρική) - Φόρος εισφοράς - Αύξηση του εταιρικού κεφαλαίου - Καταβολή «υπέρ το άρτιο» - Αύξηση της εταιρικής περιουσίας - Αύξηση της αξίας των εταιρικών μεριδίων - Παροχή πραγματοποιηθείσα από εταίρο - Καταβολή από τον εταίρο του εταίρου - Καταβολή προς θυγατρική - «Ο πράγματι επωφελούμενος» - Επιβολή φόρου εισφοράς άπαξ μόνον (εντός της Κοινότητας) - Άρθρο 52 της Συνθήκης ΕΚ (νυν, κατόπιν τροποποιήσεως, άρθρο 43 ΕΚ) - Ελευθερία εγκαταστάσεως - Εθνική πρακτική με την οποία απαλλάσσεται από τον φόρο κεφαλαιουχική εταιρία (θυγατρική) μόνον αν η θυγατρική της εταιρίας αυτής (υποθυγατρική) είναι επίσης εγκατεστημένη στο ίδιο κράτος μέλος)
   (2006/C 60/05)
   Γλώσσα διαδικασίας: η ολλανδική
   Στην υπόθεση C-494/03, με αντικείμενο αίτηση εκδόσεως προδικαστικής αποφάσεως δυνάμει του άρθρου 234 ΕΚ, που υπέβαλε το Hoge Raad der Nederlanden (Κάτω Χώρες) με απόφαση της 21ης Νοεμβρίου 2003, η οποία περιήλθε στο Δικαστήριο στις 24 Νοεμβρίου 2003, στο πλαίσιο της δίκης Senior Engineering Investments BV κατά Staatssecretaris van Financiën, το Δικαστήριο (πρώτο τμήμα), συγκείμενο από τον P. Jann (εισηγητή), πρόεδρο τμήματος, τη N. Colneric, τον J. N. Cunha Rodrigues, τον M. Ilešič και τον E. Levits, δικαστές, γενικός εισαγγελέας: M. Poiares Maduro, γραμματέας: M. Ferreira, κύρια υπάλληλος διοικήσεως, εξέδωσε στις 12 Ιανουαρίου 2006 απόφαση με το ακόλουθο διατακτικό:
   Υπό συνθήκες όπως αυτές της υποθέσεως της κύριας δίκης, το άρθρο 4, παράγραφος 2, στοιχείο β', της οδηγίας 69/335/EOK του Συμβουλίου, της 17ης Ιουλίου 1969, περί των εμμέσων φόρων των επιβαλλομένων επί των συγκεντρώσεων κεφαλαίων, όπως τροποποιήθηκε με την οδηγία 85/303/EOK του Συμβουλίου, της 10ης Ιουνίου 1985, σε συνδυασμό με το άρθρο 2, παράγραφος 1, και την έκτη αιτιολογική σκέψη της οδηγίας αυτής, απαγορεύει την επιβολή από κράτος μέλος φόρου εισφοράς σε μια κεφαλαιουχική εταιρία (θυγατρική) όταν η μητρική της εταιρίας αυτής (μητρική) προβαίνει σε εισφορά προς θυγατρική της εταιρίας αυτής (υποθυγατρική).
   
      (1)  EE C 21 της 24.1.2004.